tartuNLP/wikipedia-smugri-20251201 huggingface dataset:
Thiago Braz

Thiago Braz da Silva (sündinud 16. detsembril 1993 Marílias) on Brasiilia teivashüppaja, olümpiavõitja.
Ta võitis 2012. aasta juunioride maailmameistrivõistlustel kuldmedali.
2014. aasta sisemaailmameistrivõistlustel Sopotis jäi Braz esimesena medalita, olles 5.75-ga neljas.
2016. aasta suveolümpiamängudel Rio de Janeiros tuli Braz Renaud Lavillenie ja Sam Kendricksi ees olümpiavõitjaks. Ta ületas finaalis teisel katsel kõrguse 6.03, millega parandas isiklikku rekordit 10 sentimeetriga ja püstitas Lõuna-Ameerika ja olümpiamängude rekordi.
2019. aasta maailmameistrivõistlustel Dohas sai ta tulemusega 5.70 5. koha.
2020. aasta suveolümpiamängudel Tokyos hüppas Braz finaalis 5.87 ja võitis Armand Duplantise ja Chris Nilseni järel pronksmedali.
2022. aasta sisemaailmameistrivõistlustel Belgradis võitis Braz Duplantise järel hõbemedali Lõuna-Ameerika siserekordiga 5.95. Maailmameistrivõistlustel Eugene'is oli ta tulemusega 5.87 neljas.
2023. aastal andis Braz positiivse dopinguproovi ja talle määrati võistluskeeld.
Brazi isiklik rekord on 15. augustil 2016 olümpiamängude finaalis hüpatud 6.03.
Sametsirmik

Sametsirmik ("Macrolepiota excoriata") on šampinjonilaadsete seltsi kuuluv seeneliik.
Põhjamaade Veneetsia

Põhjamaade-Veneetsia on nimetus, mida on kasutatud mitmete Euroopa linnade kirjeldamiseks. Tavaliselt võrreldakse nn Põhjamaade Veneetsiaid Itaalia Veneetsiaga rohkete kanalite tõttu. Näiteks Amsterdami on nii kutsutud aastasadu, Eesti linnadest on Põhjamaade Veneetsiaks nimetatud Haapsalu. Aastal 1930 ilmus Tallinnas saksa kirjaniku Rosa Kaulitz-Niedecki raamat "Haapsalu – Põhjamaade Veneetsia".
Loend.
Mõned linnad, mida on kutsutud Põhjamaade Veneetsiaks.
Eesti (täielik ja kontrollitud) ajalugu

"Eesti (täielik ja kontrollitud) ajalugu" on Eesti Telefilmi ja ETV dokumentaalsari Eesti ajaloost. 
Sarjast.
Sarjas on kaheksa osa, mis kronoloogiliselt käsitlevad erinevaid perioode kaugemast teadaolevast minevikust kuni tänapäevani. 
Sarja saatejuht on näitleja Andrus Vaarik, režissöör Raivo Maripuu, stsenarist Tauno Vahter, toimetaja Kai Väärtnõu, kunstnik Siiri Taimla-Rannala ja animaator Tanel Rannala. 
Kaadrid on filmitud peamiselt 2023 suvel ja sügisel. Sari on filmitud üle Eesti ning Põhja-Lätis kokku umbes 175 võttepaigas ning peale saatejuhi humoorika alatooniga jutustava teksti ning animatsiooni on selles intervjuud umbes 60 Eesti ajaloolase ning erineva valdkonna asjatundjaga. 
Sari läks esimest korda eetrisse 23. veebruaril 2024.
Aleksander Allik

Aleksander Allik (29. mai 1868 Sikassaare – 4. märts 1953 Saksamaa) oli eesti apteeker ja Kuressaare linnapea. 
Ta õppis Kuressaare linna algkoolis ja Kuressaare gümnaasiumis. 1892–1895 õppis Tartu Ülikooli arstiteaduskonnas ja omandas farmaatsiamagistri kraadi ("mag. pharm"). 
1892.–1897. aastal töötas Tartu Ülikooli kliinikute apteegis ja apteegiõpilasena Peterburis. 1897. aastal läks Kuressaarde apteegi juhatajaks ja sai hiljem selle omanikuks. 
Oli aktiivne omavalitsuse tegelane. Tegutses Saare maavoliniku, linnavoliniku ja linnanõunikuna. 20. septembrist 1928 kuni 23. märtsini 1934 oli Kuressaare linnapea. 
Alates 1929. aastast oli ta Saksamaa konsul Kuressaares. 
Võttis osa Kuressaare Kaunistamise Seltsis ja Saaremaa Skaudisõprade seltsi tegevusest. Oli Saaremaa Skaudisõprade Ühingu abiesimees ja Kuressaare Meriskautide Suguharu auvanem. 
1941. aastal emigreerus Saksamaale.
Koonusheinik

Koonusheinik ("Tricholoma argyraceum") on heiniku perekonda kuuluv seeneliik.
Sleeping Sun

"Sleeping Sun" on soome sümfoonilise "metal"'i ansambli Nightwish neljas singel. See avaldati koos kolme teise lauluga 2. augustil 1999. Plaadi avaldamine oli ajastatud 11. augustil 1999 toimunud täieliku päikesevarjutuse ajaks.
2005. aastal salvestas ansambel laulu uuesti ja see sisaldus nende albumil "Highest Hopes: The Best of Nightwish". 
"Sleeping Sun" oli edukas Soomes, kus seda müüdi üle 5000 eksemplari ja see jõudis edetabelites teisele kohale, ning Saksamaal, kus seda müüdi üle 15 000 eksemplari ja edetabelites oli see 69. kohal. 
Laulu jaoks tehtud muusikavideo salvestati Soomes Ivalos ja Inari järve ääres 1999. aasta juulis.
Laulu 2005. aasta versiooni jaoks tehti uus muusikavideo, milles Tarja Turuneni kujutatakse valküürina, kes kõnnib lahinguväljal, mida täidavad teiste ansambliliikmete mängitud surevad ja haavata saanud sõdurid.
Kuningšampinjon

Kuningšampinjon ("Agaricus augustus") on seeneliik šampinjoniliste sugukonna šampinjoni perekonnast.
Tõlvtõvik

Tõlvtõvik ("Epichloë") on seente perekond, mis kuulub sugukonda tungalteralised ("Clavicipitaceae").
Muḩammad Ishtayyah

Muḩammad Ishtayya (araabia keeles محمد اشتية; sündinud 17. jaanuaril 1958 Nabluses) on majandusteadlane ning Palestiina poliitik ja riigitegelane, erakonna Fataḩ liige. Ta oli 10. märtsist 2019 kuni 26. veebruarini 2024 Palestiina peaminister.
Aastatel 1976–1981 õppis ta Birzeiti Ülikoolis ärijuhtimist ja majandust. Ta sai aastal 1989 Sussexi Ülikoolist majandusdoktori kraadi. Aastast 2009 on ta töötanud Palestiina majandusarengu ja ülesehitusnõukogu ministrina.
Ta on arvukate publikatsioonide autor majanduse, politoloogia ja ajaloo vallas. Aktiivne läbirääkija Iisraeli-Palestiina konfliktis. Birzeiti Ülikooli õppejõud. Ta oli avalike tööde ja ehitusminister, siseminister (aastatel 2019–2022).
13. aprillil 2019 vannutati Shtayyeh ja tema kabinet ametisse. Uus valitsus koosneb peamiselt Mahmoud Abbasi Fatahi liikmetest. Teised parteid, nagu Palestiina Vabastamise Rahvarinne, on keeldunud valitsuses osalemast, kuna soovivad, et valitsus ühineks radikaalse islamistliku rühmitusega Hamas.
Teda peetakse konfliktis Iisraeliga kahe riigi lahenduse toetajaks.
Kui 55-liikmelise Aafrika Liidu riigipead kogunesid veebruaris 2022 kahepäevasele tippkohtumisele, kutsus Shtayyeh Aafrika Liitu üles tühistama Iisraeli vaatlejastaatust.
26. veebruaril 2024, keset käimasolevat sõda Iisraeli ja Hamasi vahel ning selle levikut Läänekaldale, teatas Shtayyeh, et astub tagasi, viidates rahulolematusega piirkonnas valitseva olukorraga ning vajadusele "uue valitsus- ja poliitilise lepingud.", samuti Palestiina omavalitsuse kontrolli täielik laiendamine Palestiina territooriumide üle.
Mihhailovsk

Mihhailovsk on linn Venemaal Stavropoli krais, Špakovskoje rajooni keskus. Asub Tašla jõe ääres Stavropolist vahetult põhja pool.
Linn on asutatud 1784. aastal. Linnaõigused sai 1999. aastal.
2010. aastal oli linnas 70 981 elanikku, 2023. aastal oli linna elanike arv 112 793.
Pentti Pesonen

Pentti Pesonen (7. aprill 1938 – 22. veebruar 2024) oli soome murdmaasuusataja.
Zakopanes 1962. aastal peetud maailmameistrivõistlustel võitis ta 4x10 km teatesõidus hõbemedali.
Cylindrobasidium evolvens

Cylindrobasidium evolvens, ka "Cylindrobasidium laeve", on šampinjonilaadsete seltsi kuuluv liik seeni.
Seen kasvab kase ja haava kändudel või mahamurdunud tüvedel, samuti erinevate lehtpuude peentel okstel.
Belle and Sebastian

Belle and Sebastian on Šotimaa "indie pop"i ansambel, mis alustas tegevust 1996. aastal Glasgow's.
Stuart Murdochi juhtimisel on ansambel välja andnud 12 stuudioalbumit. Ansambli debüütalbum "Tigermilk" ilmus 1996. aasta juunis. Debüütalbumi andis välja Glasgow' plaadifirma Electric Honey ja see ilmus väga piiratud koguses (1000 eksemplari). "Tigermilk" sai positiivse vastuvõtu ja tõi ansamblile kiiresti tähelepanu. Mõni aeg pärast debüütalbumi välja andmist sõlmis Belle and Sebastian lepingu Londoni plaadifirmaga Jeepster Records. 1996. aasta novembris ilmunud ansambli teist stuudioalbumit "If You're Feeling Sinister" on nimetatud 1990. aastate üheks parimaks albumiks. 
Ansambli kolmanda stuudioalbumi "The Boy with the Arab Strap" andis eraldi USA-s välja plaadifirma Matador Records. 1999. aastal pälvis Belle and Sebastian Briti fonogrammitööstuse auhindade (Brit Awards) jagamisel aasta läbimurdja auhinna. Samal aastal andis Jeepster Records uuesti välja ansambli debüütalbumi "Tigermilk". Kui esimeste albumite kõikide laulude autor oli Murdoch, siis alates alates albumitest "Fold Your Hands Child, You Walk Like a Peasant" (2000) ja "Storytelling" (2002) on laulude loomise juures osalenud ka ansambli teised liikmed. Lisaks ei ole olnud alates kolmandast albumist "The Boy with the Arab Strap" kõikide laulude solistiks enam ainult Murdoch.
2002. aastal lahkus Belle and Sebastian Jeepster Recordsi alt ja sõlmis plaadilepingu Rough Trade Recordsiga. 2003. aastal ilmunud kuuenda stuudioalbumi "Dear Catastrophe Waitress" produtseeris The Bugglesi endine liige ja Frankie Goes to Hollywoodi produtsent Trevor Horn, kes andis sellele võrreldes ansambli eelnevate albumitega lihvituma ja popisõbralikuma kõla. Seitsmes stuudioalbum "The Life Pursuit" (2006), kaheksas stuudioalbum "Write About Love" (2010) ja üheksas stuudioalbum "Girls in Peacetime Want to Dance" (2015) on plaadimüügiedu poolest olnud ansambli edukamad, kui kõik kolm albumit jõudsid Suurbritannia edetabelis esikümnesse. "Write About Love" on olnud ansambli kõige edukam album USA-s, kui see jõudis edetabelis Billboard 200 kohale 15. Ansambli seni viimane stuudioalbum "Late Developers" ilmus 2023. aasta jaanuaris.
Kuigi Belle and Sebastian on saanud kriitikutelt pidevalt kiita, on ansambli kommertsedu jäänud tagasihoidlikuks. Suurbritannia albumite edetabelis on esikümnesse jõudnud kuus selle albumit, kuid kõige kõrgemale, vaid kaheksandale kohale. Briti singlite edetabelis on Belle and Sebastianil olnud seitse esineljakümne singlit, kuid kõige kõrgemale on jõudnud 2006. aasta albumilt "The Life Pursuit" pärit "Funny Little Frog" (#13).
Ansambel on saanud nime 1965. aastal teleekraanile jõudnud Prantsusmaa lastesarja "Belle et Sébastien" järgi, mille põhjal avaldas prantsuse kirjanik Cécile Aubry aasta hiljem lasteraamatu "Belle et Sébastien" (1966).
Sonne

"Sonne" ('päike') on Saksa rokkansambli Rammsteini laul. Lugu ilmus 2001. aasta veebruaris ja see oli nende albumi "Mutter" esimene singel.
"Sonne" muusikavideos mängivad ansambliliikmed seitset pöialpoissi, kes Lumivalgekese jaoks kulda kaevandavad. Lumivalgekest kehastab vene näitleja Julia Stepanova.
Marcus Holmgren Pedersen

Marcus Holmgren Pedersen (sündinud 16. juulil 2000 Hammerfestis) on Norra jalgpallur, kes mängib paremkaitsjana Itaalia kõrgliigaklubis Sassuolo.
Norra kõrgliigas debüteeris ta 2018. aastal Tromsø meeskonnas. 2020. aasta veebruaris liitus ta Norra kõrgliigaklubiga Molde.
2021. aasta juunis sõlmis ta viieaastase lepingu Hollandi kõrgliigaklubiga Feyenoord. Hooajal 2022/23 tuli ta Feyenoordiga Hollandi meistriks. 2023. aasta augustis läks ta Feyenoordist laenule Sassuolosse.
Norra jalgpallikoondises tegi Pedersen debüüdi 1. septembril 2021 MM-i valikmängus Hollandi vastu.
Sufjan Stevens

Sufjan Stevens (sündinud 1. juulil 1975 Detroitis) on USA laulja ja multiinstrumentalist.
Ta sündis ja kasvas üles Michigani osariigis. Ta on lõpetanud Michigani osariigis Hope College'i ja New Yorgis loovkirjutamise alal The New Schooli.
Tema debüütalbum "A Sun Came" ilmus 2000. aastal. Selle andis välja plaadifirma Asthmatic Kitty, mille ta oli aasta varem koos kasuisaga asutanud. Tema teine stuudioalbum "Enjoy Your Rabbit" (2002) on laulutsükkel, mis on inspireeritud Hiina sodiaagimärkidest. 2003. aastal ilmunud "indie"-folgi-stiilis "Michigan" on kontseptalbum, mille läbivaks teemaks on Stevensi koduosariik Michigan.
Laiema tuntuse saavutas Stevens 2005. aastal ilmunud kontseptalbumiga "Illinois", mis on Illinoisi osariigi teemaline. Algselt pidi see olema teine osa albumite sarjast, mis pidanuks hõlmama kõiki USA osariiki, kuid hiljem kinnitas Stevens, et see plaan oli välja käidud vaid tähelepanu tõmbamiseks. "Illinois" sai kriitikutelt kiita köitvate laulusõnade ja keeruliste orkestreeringute poolest. Mitmed muusikaväljaanded nimetasid selle 2005. aasta kõige paremaks albumiks, samuti üheks parimaks 2000. aastate albumiks.
2010. aastatel ilmunud albumeid "The Age of Adz" (2010) ja "Carrie &amp; Lowell" (2015) nimetati samuti nii vastavate ilmumisaastate kui ka kogu kümnendi parimate albumite seas. "The Age of Adz" oli Stevensi eelmiste albumitega võrreldes oluliselt elektroonilisem. Albumi "Carrie &amp; Lowell" laulud räägivad Stevensi jaoks väga isiklikest teemadest ning inspireeritud eeskätt tema 2012. aastal surnud emast Carrie'st ning Stevensi ja Carrie teise abikaasa vahelisest suhtest.
2017. aastal lõi Stevens kolm laulu filmile "Kutsu mind oma nimega" ("Call Me by Your Name"). Filmis kõlanud laul "Mystery of Love" nomineeriti parima filmilaulu Oscarile ja Grammy auhinnale.
Stevens on välja andnud eri stiilides albumeid, mis ulatuvad elektroonilisest "The Age of Adzist" ja "lo-fi"-folgi "Seven Swansist" kuni orkestreeritud "Illinoisi" ja jõuluteemalise albumini "Songs for Christmas" välja. Ta kasutab erinevaid instrumente, sageli mängib ta neist paljusid samal salvestusel ise. Stevensi muusika on samuti tuntud selle poolest, et see käsitleb paljusid teemasid, eriti religiooni ja spirituaalsust. Stevensi kümnes ja seni viimane stuudioalbum "Javelin" ilmus 2023. aasta oktoobris.
Beroe cucumis

Beroe cucumis on keskmise suurusega ja pikkusesse väljavenitatud kujuga pelaagiline kammloom, kes elutseb põhjapoolkera ookeanides ja meredes, sh Põhjameres. Eelkõige merelist keskkonda eelistavat liiki on leitud ka Läänemere vetes.
Kirjeldus.
"Beroe cucumis" on kurki või melonit meenutava pikliku kujuga. Keha on täiesti läbipaistev ja umbes 15–16 cm pikk. Kehal on kaheksa ripsmetega kammplaadikeste rida, mille abil loom ujub; kammplaadikeste iridestsents on nähtav päevavalguses, öösel need fosforestseeruvad.
"Beroe cucumis" on röövloom, kes toitub zooplanktonist ja teistest kammloomadest, eriti tavaline saakloom on "Bolinopsis infundibulum". Erinevalt ameerika kammloomast või meritikrist puuduvad tal kombitsad ja ta neelab saagi oma suure suuavaga tervelt alla.
Levik.
Liiki on leitud Atlandi ookeani põhjaosas ja Põhja-Jäämeres nii Euroopa kui ka Põhja-Ameerika rannikutel, aga vähem ka Jaapanist ja lõunapoolkera rannikutelt Lõuna-Ameerikas ja Austraalias.
Soolast merevett eelistavat liiki on leitud ainult Läänemere lääneosas.
Bolinopsis infundibulum

Bolinopsis infundibulum on keskmise suurusega pelaagiline kammloom, keda võib kohata põhjapoolkera rannikute lähedal, eriti Põhjameres. Liik eelistab soolast merevett, kuid teda on leitud ka Läänemere vetes.
Kirjeldus.
"Bolinopsis infundibulum" võib kasvada kuni 15 cm pikaks. Keha on läbipaistev või harukordadel kergelt piimjasvalge. Kehal on kaheksa kammplaadikeste rida, mille abil loom ujub; neli rida neist on pikad ja neli lühikesed. Kammplaadikesed tekitavad liikudes päevavalguses iseloomuliku iridestseeruva efekti, öösel iseloomustab neid fosforestsents.
Kammloomal on saagi tabamiseks kaks lühikest narmalist kombitsat. Suu ümber on kaks lapatsit või sagarat, suu vastasotsas on keha nürija tipu kujuline. Liik on röövtoiduline. "Bolinopsis infundibulum" sööb aerjalalisi, krilli ja muud zooplanktonit. Püütud saak suunatakse limaga kaetud lapatsite vahele suu suunas ripsmeliste struktuuride abil, mis transpordivad saagi suhu.
Sügis sanatooriumis

"Sügis sanatooriumis" on ansambli Kosmikud album, mis ilmus 2017. aastal.
Villa asulakohad

Villa kiviaja asulakohad asuvad Võrumaal, Võru vallas, Villa külas, Võhandu jõe paremal kaldal. 
Tegemist on kolme asulakohaga, mis kõik on arvele võetud arheoloogiamälestisena.
Alexander Stadium

Alexander Stadium ehk Alexanderi staadion on Inglismaal Birminghamis Perry Parkis asuv kergejõustikustaadion. Seal korraldati kergejõustiku ning 2022. aasta Rahvaste Ühenduse mängude ava- ja lõputseremoonia. Muude seal toimuvate võistluste hulka kuuluvad iga-aastane Briti Grand Prix aastatel 2011–2019 ja 2022, amatööride kergejõustikuliidu meistrivõistlused, 1998. aasta puuetega inimeste kergejõustiku maailmameistrivõistlused ja Inglismaa koolide kergejõustikumeistrivõistlused. Staadion võõrustab alates 2023. aastast ka Midlands Hurricanesi ragbiliiga meeskonda.
Staadioni ehitus algas 1975. aastal ja staadion avati 1976. aastal. Staadion kuulub Birminghami linnavolikogule kes seda haldab. Birchfield Harriers (Birchfield Harriers on 1877. aastal asutatud kergejõustikuklubi) kasutab seda oma kodustaadionina, asendades oma endise kodu Alexanderi spordiväljakul. Staadion läbis aastatel 2019–2022 renoveerimise, et valmistada see ette Rahvaste Ühenduse mängude korraldamiseks.
Peter Friedrich von Meyer

Peter Friedrich von Meyer (23. jaanuar 1725, Vändra – veebruar 1784; maeti 28. aprillil 1784 Võduveres) oli Venemaa sõjaväelane (kapten) ning Võduvere mõisnik.
Peter Friedrich von Meyer oli major Carl Gustav von Meyeri ja Vändra mõisa pärijanna Johanna Regina von Meyeri (sündinud Bennet) noorim poeg.
Perekond.
Peter Friedrich von Meyer abiellus 2. septembril 1752 Harju-Jaanis Sophia Helena von Handtwigiga (1734, Kiviloo – 1784, Võduvere), kes oli Kiviloo mõisniku Georg Adolf von Handtwigi († 1752) ja Ewa Margaretha von Baumgarteni (1706–1782) (Joachim Baumgarteni pojatütar) vanim tütar ning kindralporutšik Karl Reinhold von Handtwigi (1737–1792) õde. Abielust sündisid:
Linnaökoloog

Linnaökoloog on ametikoht ja selle täitja linnavalitsuse juures, kelle ülesandeks on linna ökoloogilise seisukorra ülevaatamine ja linna planeeringute ökoloogiliste tahkudega tegelemine.
Ka Eestis on olnud linnaökolooge. Näiteks 1980. aastail oli Tartu linnaökoloog Mart Külvik ja 1990. aastail Pärnu linnaökoloog Indrek Ranniku.
Teises tähenduses on linnaökoloog linnaökoloogiaga tegelev eriteadlane.
Turbaala

Turbaala on kõik kuitahes paksu turbalasundiga kaetud maastiku osad, sõltumata sellest, kas seal turba ladestumine jätkub, on katkenud või turbalasund hoopiski degradeerub.
2026. aasta Euroopa meistrivõistlused kergejõustikus

2026. aasta Euroopa meistrivõistlused kergejõustikus peetakse 27. korda 3.-9. augustini 2026. aastal Ühendkuningriigis Birminghamis Alexanderi staadionil. (Kuupäevad pole kinnitatud).
See on esimene kord, kui Briti linn korraldab kergejõustiku Euroopa meistrivõistlused, kuigi Birmingham on võõrustanud palju kõrgetasemelisi üritusi, sealhulgas 2007. aasta kergejõustiku sisemeistrivõistlused, 2003. ja 2018. aasta IAAF-i sisemaailmameistrivõistlused ning 2022. aasta Rahvaste Ühenduse mängud. Aleksandri staadion renoveeriti aastatel 2019–2022 ja sellel on kaks alalist tribüüni, mis mahutavad 18 000 istekohta, suurürituste jaoks on võimalik suurendada 40 000 istekohta.
11. novembril 2022. aastal valis Euroopa Kergejõustikuliit (EAA) Poolas Varssavis toimunud nõukogu koosolekul Birminghami. Briti linn valiti välja pärast seda, kui Ungari pealinn Budapest loobus pakkumisest. Eelnevalt, 2022. aasta juunis, oli EAA teatanud, et 2026. aasta kergejõustiku Euroopa meistrivõistlused peetakse eraldiseisvana mitmevõistluse EM-ist eraldi, mille raames toimusid need viimati aastatel 2018 ja 2022. aastal
Taube (Venemaa suguvõsa)

Taube (vene keeles "Таубе") on Kuramaalt pärit Venemaa aadlisuguvõsa.
Ajalugu.
Päritolu küsimus.
Tõendatud suguvõsaliin algab Johann Georg Taubega (u 1750−1830), kes oli XVIII sajandi lõpul Kuramaal Rucavas ametikirjutaja ja hiljem postikomissar. Tema järeltulija ajaloolane Michael von Taube (1869–1961) oli seisukohal − ta tugines tuntud genealoogi vabahärra Leopold von Ledeburi töödele −, et tema esiisa pärines Taubede põlisaadlisuguvõsa Preisimaa liinist. Tema väitel oli Johann Georg Hesseni ülemhauptmanni vabahärra Georg (Jerzy) Bernhard von Taube poeg; ta läks Preisimaa sõjaväeteenistusest leitnandina erru, siirdus Kuramaale (Rucava asus Ida-Preisimaa piiri lähedal), abiellus Schultzi aadlisuguvõsast pärit neiuga ja omandas Rucavas postijaama rendiõiguse. Sellist seisukohta on toetanud mõned teisedki käsitlused. Seda väidet vastustas aga tuntud ajaloolane Astaf von Transehe-Roseneck (1865–1946), kes esitas XX sajandi alguses oma vastuargumendid väljaandes Jahrbuch für Geneologie, Heraldik und Sphragistik. Tema andmetel ei ole võimalik seost Preisimaa Taubede (see oli Eestimaa Taubede haru) ja Johann Georg Taube vahel dokumentaalselt tõendada. Üheks tema vastuväiteks oli Johann Georgi suhteliselt madal seisus. Kui Michael von Taube väitel oli viimane vabahärra ja eruleitnant, siis allikais selle kohta andmed puuduvad (väidetavalt hävisid suguvõsa dokumendid põlengus). Transehe-Roseneck tõdeb, et ehkki päriselt ei saa välistada seisuslikus ühiskonnas madalamale astmele langemist, kuid ta peab seda Taube puhul kummatigi ebatõenäoliseks. Lisaks puudub Rucava kirikuraamatus igasugune viide sellele, et oleks olnud niivõrd kõrgest seisusest nagu vabahärra või et ta oleks olnud üldse aadlik. Samuti ei vasta tõele väide, et Johann Georg oleks abiellunud Schultzi aadlisoost neiuga. Rucava abielumeetrika järgi − see ei ole ilmselt säilinud, kuid Transehe-Roseneck tsiteerib seda Jahrbuchis − naitus ta Elisabeth Schulziga, kes oli Rucava mõisavalitseja kolmas tütar. Teos "Genealogisches Handbuch des Adels" toetab seisukohta, et Taubede põlisaadlisuguvõsa ja Venemaa Taubede aadlisoo näol on tegemist erinevate suguvõsadega.
Venemaa liinid.
Johann Georg Taube jäi Kuramaaga seotuks kuni surmani. Tema järeltulijad siirdusid aga Venemaale, kus paljud tegid karjääri tsiviil- ja sõjaväeteenistuses. Johann Georgi üheksast pojast viis panid aluse Venemaa liinidele. 6. novembril 1865 andis Saksi-Coburgi ja Gotha hertsog neile vabahärratiitli; seda kinnitati Venemaal 1870. aastal. Osad suguvõsaliikmed jäid pärast oktoobripööret Nõukogude Venemaale ja elasid seal veel 1980. aastatel.
Taubed rüütelkonna matriklis.
Alampolkovnik vabahärra Georg Viktor Ernst von Taube (1877−1948) immatrikuleeriti 1911. aastal Liivimaa rüütelkonna matriklisse (nr 459).
Michael Balint

Michael Balint (ungaripäraselt: "Bálint Mihály" [ˈbaːlint ˈmihaːj]; sünnipäraselt "Mihály Maurice Bergsmann"; 3. detsember 1896 Budapest, Ungari – 31. detsember 1970 London, Suurbritannia) oli Ungari päritolu psühhiaater ja psühhoanalüütik, kes on tuntud panuse tõttu meditsiinilise psühhoanalüüsi ja Balinti gruppide arendamisel.
Ta sündis Budapestis ja lõpetas seal ülikooli arstina 1918. aastal. 1939. aastal emigreerus ta Inglismaale ja asus 1944. aastal tööle Londonisse Tavistocki Instituuti.
Teaduslik tegevus.
Psühhoanalüüsi teoreetikuna kuulub ta nii Budapesti koolkonda (Sándor Ferenczi jt) kui Suurbritannia niinimetatud Sõltumatu rühmituse nime kandvasse koolkonda.
Balinti töö keskendus peamiselt arsti-patsiendi suhetele ja tervishoiutöötajate emotsionaalsele elule. Üks tema olulisemaid ideid oli "patsiendikeskne meditsiiniline psühhoanalüüs", mille kohaselt tervishoiutöötajad peaksid lisaks füsioloogilistele patoloogiatele mõistma ka patsientide emotsionaalseid vajadusi ja kogemusi.
Tuntuks sai ta eelkõige professionaalset arengut toetavate Balinti gruppide kaudu. Balinti grupp on spetsiifiline rühmateraapia vorm, kus tervishoiutöötajad kogunevad, et jagada oma tööga seotud kogemusi, eriti keerukaid juhtumeid ja emotsionaalseid reaktsioone. Grupi eesmärk on aidata tervishoiutöötajatel paremini mõista nende emotsionaalseid reaktsioone ja parandada nende suhteid patsientidega.
Isiklikku.
Tema abikaasa oli psühhoanalüütik ja sotsiaaltöötaja Enid Balint (1903 – 1994).
Atsugi

Atsugi (厚木市 "Atsugi-shi") on linn Jaapanis Kanagawa prefektuuris Honshū saarel.
Linnastaatuse sai 1955. aastal.
1. veebruaril 2024 oli linna elanike arv 223 930.
Eesti Superkarikas 2024

Eesti Superkarikas 2024 ametlikult sponsornimega A. Le Coq Superkarikas 2024 oli 29. Eesti Superkarika võistluste finaal, kus mängisid möödunud hooaja Meistriliiga ja Eesti karika võitjad. Mäng peeti Viljandis Männimäe Jalgpallihallis, ning mängisid Meistriliiga 2023 võitja Tallinna FC Flora ja Eesti karikas 2023 võitja JK Narva Trans.
Superkarikafinaali võitis pärast penaltiseeriat Tallinna FC Flora.
Valge võrkpoorik

Valge võrkpoorik ("Ceriporia reticulata") on klassi "Agaricomycetes" kuuluv kandseente liik.
Christian Veske

Christian Veske (sündinud 22. augustil 1977) on Eesti riigiametnik, alates 2023. aastast soolise võrdõiguslikkuse ja võrdse kohtlemise volinik.
Ta on lõpetanud 2005. aastal klassiõpetaja õppekava Tallinna Ülikooli Haapsalu Kolledžis ja 2016. aastal Tallinna Ülikooli sotsioloogia õppekava magistriõppes.
Aastatel 2006–2011 töötas Veske Sotsiaalministeeriumi soolise võrdõiguslikkuse osakonnas.
Aastatel 2012–2022 töötas ta Euroopa Soolise Võrdõiguslikkuse Instituudis (EIGE), sealhulgas viimase aasta instituudi esindajana Brüsselis.
2023. aastast on Christian Veske Eesti soolise võrdõiguslikkuse ja võrdse kohtlemise volinik. Oma töös on ta pööranud erilist tähelepanu võrdõiguslikkusega seotud riskidele rohepöördes ja tehisaru arengus, rassilisele diskrimineerimisele Eestis ning vanuselisele diskrimineerimisele.
Taltech logistika ja tarneahela juhtimimine eriala

Peaeriala keskendub logistika ja tarneahela juhtimisele. Saad teada trendidest tarneahelate digitaliseerimise valdkonnas. Omandad teadmised ostujuhtimises ja laonduses, transpordi juhtimises, transporditehnoloogiates ja ekspedeerimises, aga ka ettevõtete vaheliste suhete paremast haldamises ning koostööst tarneahelas.
Olulised erialaained on näiteks hanke- ja ostujuhtimine, majanduskeskkond ja logistika, tarneahela digitaliseerimine ja strateegia, transport tarneahelas.
Lõpetajate võimalikud töökohad: tootmise juht; hanke- ostu- ja logistikprotsesside juht ettevõttes, tarnijasuhete juht.
Lõpetanu:
Euromaidan Press

Euromaidan Press (lühend EP) on 2014. aastal Ukraina toetajate käivitatud ingliskeelne uudiste veebileht, mida rahastatakse lugejate annetustest ja George Sorosi poolt 1990. aastal asutatud Rahvusvahelisest Renessansi Sihtasutusest. Euromaidan Press on saanud nime Ukraina Euromaidani liikumise järgi. EP on registreeritud valitsusvälise organisatsioonina ja selle eesmärk on pakkuda ingliskeelset materjali neile, kes on huvitatud sellistest Ukraina teemadest nagu ettevõtlus, majandus, sõjaline konflikt ja turism.
Altendorf (Alam-Austria)

Altendorf on vald "(Gemeinde)" Austrias Alam-Austria liidumaal Neunkircheni ringkonnas.
Harilik uuskuulmiksaba

Harilik uuskuulmiksaba ("Neomysis integer") on müsiidiliste ("Mysidacea") seltsi kuuluv sale soojalembene vähike, tavalisim liik Läänemere madalamas, vähem kui 15 meetri sügavuses osas.
Kirjeldus.
Uuskuulmiksaba kasvab umbes 17 mm pikkuseks. Tema keha on peaaegu läbipaistev ja kohatise pruuni pigmentatsiooniga. Liigil on hästi arenenud karapaks, mis kaitseb suuri varre otsas esileulatuvaid silmi, pead ja rindmikku. Peal on lühike märgatavalt teravdunud tipuga nokis (rostrum). Kaks paari tundlaid on hästi nähtavad ja neil on sisemine ja välimine lisajätke. Teise paari tundlate välimine lisajätke (eksopood) on lameda plaadi kujuline, servistatud harjastega ja oluline määramistunnus. Rindmikujalad on hästi arenenud, samuti lisajätkega, mis sageli on iseloomuliku sulgja välimusega. Tagakehajalad on väiksemad ja sõrmjad, välja arvatud viimane, lisaharuga ja lamendunud paar, mis moodustab sabalehviku ehk uropoodi.
Levik.
Loom eelistab riimveelisust soolasemale mereveele ja on Põhjameres ja Briti saarte rannikul laigutise levikuga. Liigi levila ulatub Norra põhjarannikust Atlandi ookeani rannikuni Hispaanias.
Eluviis.
Uuskuulmiksaba on kogu Läänemeres massiline liik ja esineb tihedate parvedena. Liik sigib ainult suvel ja annab aastas kaks või harva ka kolm põlvkonda.
Toitumisviisilt on ta kõigesööja või kaldub veidi kiskluse poole, toitudes detriidist, ränivetikatest, niitjatest vetikatest ja väikestest vähilaadsetest. Nagu muud müsiidilised ujuvad uuskuulmiksabad ringi peamiselt põhja lähedal, kuid vahetevahel laskuvad ka põhjale või kinnituvad taimedele ja tõusevad kõrgematesse kihtidesse.
See müsiidiliik moodustab tähtsa osa Läänemere kalade toidus.
Uuskuulmiksaba liigub sageli vertikaalselt vee kõrgemate ja sügavamate kihtide vahel. Ööseks tõuseb ta pinnavee lähedale ja naaseb hommiku saabudes sügavamatesse vetesse, kus püsib terve päeva. Ööpäevane ümbritseva valguse intensiivsuse muutumise tsükkel on peamine tegur, mis kontrollib müsiidide vertikaalset rännet.
Sügisel lahkuvad uuskuulmiksabad parves ranniku lähedusest, veedavad talve sügavamates vetes ja pöörduvad kevadel tagasi. Rännete ajal moodustavad nad sageli suuri parvi, hariliku uuskuulmiksaba parv võib olla kuni 1 km pikkune ja mõne meetri laiune.
Neomysis

Neomysis (kreekakeelsest liitest neo- 'uus' ja perekonna nimest "Mysis") on müsiidiliste seltsi kuuluv vähilaadsete perekond. Liigid asustavad parasvöötme merede rannikulähedasi piirkondi põhjapoolkeral ja Lõuna-Ameerikas. Paljusid liike on leitud ka riim- ja magevees.
Perekonnas on 18 liiki:
Eesti liigid.
Eesti vetes Läänemeres esineb perekonna liikidest massiliselt harilik uuskuulmiksaba ("Neomysis integer").
Ihor Skõbjuk

Ihor Skõbjuk (sündinud 1976) on Ukraina sõjaväelane. 
Alates 2024. aasta veebruarist on ta Ukraina dessantvägede ülem.
Akanthomyces

Akanthomyces on perekond kottseeni seltsist helekottseenelaadsed.
Aspang-Markt

Aspang-Markt on vald "(Marktgemeinde)" Austrias Alam-Austria liidumaal Neunkircheni ringkonnas.
Aspang-Markt asub Wechseli mäe (1743 m) Bucklige Welti madalamas piirkonnas. Seda ümbritseb täielikult Aspangberg-Sankt Peter.
Ajalugu.
Küla on ürikutes esmakordselt mainitud 1220. aastal. Selle tähtsus kasvas koos Wechseli kuru ületava tee arendamisega.
Aspangberg-Sankt Peter

Aspangberg-Sankt Peter on vald "(Gemeinde)" Austrias Alam-Austria liidumaal Neunkircheni ringkonnas.
Breitenau (Alam-Austria)

Breitenau on vald "(Gemeinde)" Austrias Alam-Austria liidumaal Neunkircheni ringkonnas.
Breitenstein (Alam-Austria)

Breitenstein on vald "(Gemeinde)" Austrias Alam-Austria liidumaal Neunkircheni ringkonnas. See on üks UNESCO maailmapärandi nimistusse kuuluva Semmeringi raudteeliini linnadest. Saksa keelest tõlgituna tähendab nimi "laia kivi" oma suurte kaljupindade tõttu.
Meistriliiga 2024

Meistriliiga 2024 (ametlikult sponsornimega Premium liiga 2024) oli Eesti jalgpalli kõrgliiga 34. hooaeg selle taasasutamisest 1992. aastal. 
Liigatabel.
Meistriliiga üleminekumängud.
Üheksanda koha saanud klubi (JK Tallinna Kalev) läks järgmise hooaja Premium liiga koha nimel vastamisi Esiliiga 2023 teiseks jäänud mittereservklubiga (Viimsi JK).
"JK Tallinna Kalev võitis koondtulemusega 2:1 ja säilitas koha Premium liigas."
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Hooaja esimene pool.
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja teine pool.
Malmö vald

Malmö vald on vald Rootsis Skåne läänis.
Endised linnaosad.
1996-? jagunes Malmö 10 linnaosaks, mis omakorda jagunesid 134 asumiks.
Linnapead.
Malmö linnapea aastatel 1994–2013 oli eestlane Ilmar Reepalu.
Suur-Stockholm

Suur-Stockholm (rootsi keeles "Storstockholm") on Stockholmi ümbritsev suurlinnapiirkond. 2005. aastast kuulub Suur-Stockholmi kogu Stockholmi lään.
The Chemical Brothers

The Chemical Brothers on briti elektroonilise muusika duo, mille moodustavad Tom Rowlands (Thomas Owen Mostyn Rowlands) ja Ed Simons (Edmund John Simons). Koos The Prodigy ja Daft Punkiga on nad toonud masside teadvusse elektroonilise muusika klubidest ning toonud oma lavaesitusse ja muusikasse ka mõjutusi rokkmuusikast. The Chemical Brothersi muusikas on ühendatud "house", "big beat", "trip hop" ja "breakbeat". Ansambli tuntumate lugude hulka kuuluvad "Setting Sun", "Block Rockin' Beats", "Hey Boy Hey Girl", "Let Forever Be" ja "Galvanize".
Ansambel oli tuntud ka kui Dust Brothers, kuid pärast nimest põhjustatud kohtuasja muudeti nimi Chemical Brothersiks.
Chemical Brothersi esimene album "Exit Planet Dust" kogus populaarsust aastal 1995. Albumi populaarseimad ja tuntumad lood on "Life Is Sweet" ja "Chemical Beats". Exit Planet Dustile järgnes 1997. aastal ka populaarne album Dig Your Own Hole, mille tuntuim lugu on "Block Rocking Beats". Tõelise läbimurde tegi Chemical Brothers 1999. aastal oma looga "Hey Boy Hey Girl", millele järgnes väga hästi müüdud album Surrender. Populaarne oli ka "Let Forever Be", mille külalislauljana esines Noel Gallagher ansamblist Oasis.
Vööt-tagel

Vööt-tagel ("Trametes ochracea") on torikulaadsete seltsi torikuliste sugukonda kuuluv seente liik.
Georg Allikas

Georg Allikas (sündinud 28. novembril 1986) on endine Eesti motokrossisõitja. 
Ta hakkas motokrossisõitu harjutama üheksa-aastaselt ja lõpetas treenimise 2008. aastal. 2005. aastast õppis Tallinna Tehnikaülikoolis, kust sai bakalaureuse- ja magistrikraadi ("cum laude") tootearenduse ja tootmistehnika erialal. 
Saavutused.
Aastatel 1998–2001 võitis Allikas igal aastal Eesti meistrivõistlustel hõbemedali või pronksmedali. Kuigi Eesti meistriks ta ei tulnud, võitis ta mitu korda karikasarja, esimest korda aastal 1998. 2001. aastal tunnistati Georg Allikas aasta parimaks noorsportlaseks, mis oli tingitud tema 18. kohast juunioride Euroopa meistrivõistlustel 85cc klassis.
Isiklikku.
2025. aasta seisuga töötab Georg Allikas veebiarenduse ja digiturunduse valdkonnas isiklike arendusprojektide kallal.
Mac mini

Mac mini on Apple'i välja töötatud kompaktne lauaarvuti. Arvutiga pole kaasas ei kuvarit, klaviatuuri ega hiirt, erinevalt näiteks ettevõtte kõik-ühes-arvutist iMac. Seetõttu on Mac mini Apple'i tootevaliku odavaim arvuti, millega firma konkureerib muude personaalarvutitega.
Ajalugu.
Esimene PowerPC G4 protsessoriga Mac mini tuli Ameerika Ühendriikides müügile 22. jaanuaril 2005. Aasta hiljem kuulutas Apple välja Inteli protsessoriga mudelid. Mudeliuuendus oli osa ettevõtte üleminekust PowerPC protsessoritelt Inteli omadele, mis algas 2006. aastal.
Alguses valmistati Mac mini korpus polükarbonaadist, kuigi osa korpuse detailidest tehti metallist. Plastkorpus lihtsustas optilise ketta ajami integreerimist ja selle tootmine oli lihtsam. 2010. aastal nägi ilmavalgust oluliselt muudetud konstruktsiooniga Mac mini mudel, mille korpus valmistati ühest tükist alumiiniumist ("unibody").
2018. aasta Mac mini sai uut värvi – kosmosehalli (Space Gray) – korpuse. Esimest korda tarniti arvutid NVMe pooljuhtkettaga ja nendel olid Thunderbolt 3 liidesed. Ühtlasi olid 2018. aasta mudeliuuenduse läbinud seadmed viimased Inteli protsessoriga Mac minid. 2018. aasta mudelit toodeti paralleelselt uuemate Mac minidega nonde odavama alternatiivina kuni 2023. aasta alguseni.
2020. aastal tutvustas Apple esimest firma enda konstrueeritud M-seeria protsessoriga Mac minit. Uus ARM käsustikuga Apple M1 protsessor oli varasematest x86 käsustikku kasutanud Inteli eksemplaridest oluliselt võimsam ja efektiivsem. 2023. aasta Mac mini pakutakse lisaks Apple'i M2 protsessorile ka ettevõtte M2 Pro protsessoriga.
Konstruktsioon.
Mac mini kujundati levinud digitaalsete meediamängijate eeskujul ja kasutab sarnaselt teiste Apple'i arvutitega macOS operatsioonisüsteemi. Ainsana ettevõtte lauaarvutitest ei ole Mac miniga kaasas kuvarit, klaviatuuri ja hiirt. Alguses loodeti nii kasvatada Apple'i turuosa teisi opsüsteeme nagu Linux ja Windows kasutavate personaalarvutite arvelt.
Disaini ja omaduste järgi jagunevad Mac mini mudelid viide põlvkonda:
Kuni 2014. aastani pakkus Apple Mac mini servereid. Füüsiliselt ei erinenud serverid eriti tavakasutuseks mõeldud Mac minidest, kuigi serveritel asendati optilise ketta ajam teise kõvakettaga. Mac mini serverid kasutasid macOS Server operatsioonisüsteemi.
Tavistocki Instituut

Tavistocki Instituut (ingl. k. The Tavistock Institute of Huma Relations) on Suurbritannias asuv sotsiaal- ja inimkäitumisele keskendunud uurimisasutus, mis on laialdaselt tuntud oma panuse poolest sotsiaalpsühholoogia, psühhoanalüüsi, grupiprotsesside ja organisatsioonipsühholoogia valdkonnas. 
Instituut asutati 1947. aastal ja selle peakorter asub Londonis. Selle aluseks oli 1920. aastal asutatud Tavistocki Kliinik, kus Teise maailmasõja ajal arendati välja innovaatilisi võtteid ja teateid, sealhulgas Wilfred Bioni grupisühhoteraapia meetod.
Tavistocki instituut on olnud mõjukas mitmel erineval alal, sealhulgas psühhoanalüütilise teooria ja -teraapia rakendamisel, rühmateraapia, organisatsioonipsühholoogia, sotsiaalse muutuse ja inimkäitumise uurimisel. Tavistocki lähenemine on mõjutanud mitmeid valdkondi, sealhulgas haridust, tervishoidu, sotsiaalhoolekannet ja organisatsioonide juhtimist.
Olulisi seotud isikuid.
Tavistocki Instituudiga on olnud seotud arvukalt valdkonna olulisi nimesid. Nende hulka kuuluvad Elliott Jaques, Henry Dicks, Leonard Browne, Ronald Hargreaves, John Rawlings Rees, Mary Luff, Wilfred Bion, Tommy Wilson, Isabel Menzies Lyth, J. D. Sutherland, John Bowlby, Eric Trist, Michael Balint, Fred Emery.
Välislingid.
Tavistocki Instituudi veebikülg
Enid Balint

Enid Flora Balint (neiupõlvenimega Albu, 1. detsember 1903 London – 19. juuli 1994) oli Suurbritannia psühhoanalüütik ja sotsiaaltöö spetsialist. 
Ta on mänginud olulist rolli Tavistocki Instituudi ja Suurbritannia Psühhoanalüütilise Ühingu arengus. 1940. aastate lõpust alates töötas ta koos oma abikaasa Michael Balintiga välja inimsuhtlusel põhinevate ametite (tervishoid, sotsiaaltöö, haridus jmt) spetsialistide professionaalse arengu meetodit, mis kannab nime Balinti grupp.
Jüri Kalmus

Jüri Kalmus (17. aprill 1943 Elva – 1. märts 2024) oli eesti jalgrattasporditreener.
Ta lõpetas 1961. aastal Elva Keskkooli ja 1975. aastal Tartu Riikliku Ülikooli kehakultuuriteaduskonna.
Treenerina alustas Kalmus tööd Elva spordikoolis 1965. aastal. Ta oli nii jalgratta- kui ka kiiruisutamistreener. 1986. aastal asutas ta Elva Jalgrattaklubi Velorõõm. 2002. aastast töötas Jüri Kalmus Tartu Ülikooli Akadeemilises Spordiklubis jalgrattatreenerina.
Tema juhendamisel on teiste seas treeninud Erika Salumäe, Margus Salumets, Caspar Austa, Gaido Päär, Mihkel Joosep ja Madis Joosep.
Isiklikku.
Jüri Kalmuse poeg Marek Kalmus oli jalgrattur ja kulturist.
Buchbach (Alam-Austria)

Buchbach on vald "(Gemeinde)" Austrias Alam-Austria liidumaal Neunkircheni ringkonnas.
Bürg-Vöstenhof

Bürg-Vöstenhof on vald "(Gemeinde)" Austrias Alam-Austria liidumaal Neunkircheni ringkonnas.
Outjo

Outjo (nama keeles "Tsūob") on linn Namiibias Kunene piirkonnas.
Outjo asutati 1897. aastal saksa sõjalise tugipunktina.
Mihhail Šeremetev

Mihhail Borissovitš Šeremetev (1. september 1672 vkj – 23. september 1714) oli Šeremetevite aadlisuguvõsast pärit Venemaa tsaaririigi sõjaväelane ja kindralmajor. Ta osales Põhjasõjas ja Vene-Türgi sõjas.
Elulugu.
Mihhail Šeremetev sündis 1. septembril 1672 tulevase kindralfeldmarssali Boriss Šeremetevi ja Evdokia Šeremeteva (sünninimega Chirikova) perekonda. Mihhail töötas nooruses toateenrina.
1701. aasta septembris juhatas Šeremetev oma isa armees 11 000-mehelist üksust, millega ründas Rootsi ligi 550-mehelist väge Võhandu jõe ääres Räpinas. Rootslased avaldasid suurt vastupanu, mistõttu saatis Šeremetev osa oma ratsaväest rootslaste selja taha. Rootsi väed piirati ümber ning hävitati.
1704. aasta 15. juulil sai Šeremetev Astrahani jalaväerügemendi ülemaks. 1706. aasta 29. juunil ülendati ta polkovnikuks.
1711. aasta 12. juulil allkirjastasid Šeremetev ja Pjotr Šafirov Pruti rahu. Lepingu kohaselt saadeti nad Türgi suurvesiiri õukonda pantvangiks. Nende tingimused vangistuse ajal olid kehvad, mistõttu Šeremetevi tervis halvenes. 
Mihhail Šeremetev suri 23. septembril 1714 Kiievis.
Péter Povázsay

Péter Povázsay (27. juuli 1946 – 1. märts 2024) oli ungari aerutaja, maailmameister.
1975. aasta maailmameistrivõistlustel Belgradis võitis ta kahekanuul koos Gábor Árvaga kuldmedali 1000 meetri distantsil ja pronksmedali 500 meetri distantsil.
1972. aasta Müncheni olümpiamängudel sai ta kahekanuul koos Miklós Darvasega 1000 meetri distantsil viienda koha.
Verev nahkis

Verev nahkis ("Stereum sanguinolentum") on kandseente hulka kuuluv seeneliik.
Seen kasvab okaspuudel ja muutub vigastamiseks punaseks.
Hambune sasikammik

Hambune sasikammik ("Basidioradulum radula") on klassi "Agaricomycetes" kuuluv kandseente liik.
Seen kasvab tavaliselt peentel lagunevatel pajudel. Selle varasemate nimede seas on "Sistotrema radula", "Xylodon radula" ja "Hyphoderma radula".
Seen sai eestikeelse nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.
Fabian Schulze

Fabian Schulze (7. märts 1984 Filderstadt – 25. veebruar 2024 Sonthofen) oli Saksamaa teivashüppaja.
Fabian Schulze võitis 2003. aasta juunioride Euroopa meistrivõistlustel teivashüppes pronksmedali ja 2005. aasta Euroopa U23 meistrivõistlustel Erfurdis hõbemedali.
2006. aasta sisemaailmameistrivõistlustel Moskvas sai ta neljanda koha, Euroopa meistrivõistlustel Barcelonas 2010. aastal kuuenda koha ja 2011. aasta Euroopa sisemeistrivõistlustel Pariisis samuti kuuenda koha.
Tema isiklik rekord teivashüppes oli 5.83, mille ta püstitas 2007. aastal.
Fabian Schulze suri 39-aastaselt 25. veebruaril 2024 pärast rasket haigust.
C. J. Smith

Connor Jeffrey Smith (sündinud 1. detsembril 1994 Des Moinesis, Iowas) on USA jäähokimängija, kes mängib ründajana Soome kõrgliigaklubis Jyväskylä JYP.
Aastatel 2011–2013 mängis ta noorteliiga North American Hockey League'i klubis Austin Bruins ning hooajal 2013/14 noorteliiga United States Hockey League'i klubides Muskegon Lumberjacks ja Chicago Steel. Aastatel 2014–2017 kuulus Smith Lowelli Massachusettsi ülikooli jäähokimeeskonda.
2017. aasta märtsis sõlmis Smith lepingu NHL-i klubiga Buffalo Sabres. NHL-is debüteeris ta sama aasta 2. aprillil mängus New York Islandersi vastu. Smith sai sellega Scott Clemmenseni järel teiseks Iowa osariigis sündinud mängijaks, kes on NHL-is mänginud.
Kogu hooaja 2017/18 mängis Smith American Hockey League'is (AHL) Sabresi tütarklubis Rochester Americans. 2018. aastal osales ta ka AHL-i tähtede mängul. NHL-is lõi Smith Sabresi meeskonnas esimese värava 8. jaanuaril 2019 mängus New Jersey Devilsi vastu, kuid peamiselt sai ta mänguaega Rochester Americansis. Sabresi meeskonnas pääses ta ühel korral väljakule veel hooajal 2020/21. Kolme hooajaga sai Smith Sabresi meeskonnas kirja 13 mängu, kaks väravat ja ühe väravasöödu.
2021. aasta juulis sõlmis Smith üheaastase kahepoolse lepingu NHL-i klubiga Carolina Hurricanes. Hurricanesi meeskonnas pääses ta NHL-is väljakule vaid ühes mängus. Suurem osa hooajast 2021/22 mängis ta AHL-is Hurricanesi tütarklubis Chicago Wolves, kellega võitis ta 2022. aastal ka Calder Cup'i. Hooajal 2022/23 mängis Smith AHL-i klubis Hartford Wolf Pack.
2023. aasta novembris sõlmis Smith üheaastase lepingu JYP-iga.
Santiago de Cuba

Santiago de Cuba on linn Kuuba kaguosas, Santiago de Cuba provintsi halduskeskus. Santiago de Cuba on suuruselt teine linn Kuubas. Linn asub Santiago de Cuba lahe kaldal.
Santiago de Cuba asutas konkistadoor Diego Velázquez de Cuéllar 25. juulil 1515. 1516. aastal hävis asula tulekahjus, kuid ehitati kohe uuesti üles. 1522–1589 oli Santiago de Cuba Hispaania Kuuba koloonia pealinn. 1553. aastal rüüstasid linna prantslased ja 1662. aastal britid. 18. sajandi lõpul ja 19. sajandi algul saabus Haitilt Santiago de Cubasse palju prantsuse ja briti immigrante.
26. juulil 1953 ründasid Fidel Castro juhitud mässulised Santiago de Cubas ebaõnnestunult Moncada kasarmuid. Seda loetakse Kuuba revolutsiooni alguseks.
Camagüey

Camagüey on linn Kuuba keskosas, Camagüey provintsi halduskeskus. Camagüey on suuruselt kolmas Kuuba linn.
Hispaania kolonistid asutasid linna nimega Santa María del Puerto del Príncipe 1514. aastal Kuuba põhjarannikule. Praegusele asukohale sisemaal viidi linn üle 1528. aastal. Indiaanlaste küla järgi sai linn nimeks Camagüey.
Camagüey ajalooline kesklinn kuulub alates 2008. aastast UNESCO maailmapärandi nimistusse.
Guantánamo

Guantánamo on linn Kuuba kaguosas, Guantánamo provintsi halduskeskus. Guantánamo on suuruselt viies Kuuba linn.
Guantánamo asutati 1797. aastal, kui Kuubale saabus palju prantsuse immigrante Haitilt.
Guantánamost umbes 15 km lõunas Guantánamo lahe ääres asub Ameerika Ühendriikidele kuuluv Guantánamo lahe mereväebaas.
Jakob Kulbin

Jakob Kulbin (sündinud 20. juulil 2005) on Eesti laskesuusataja.
Reisijaam

Reisijaam on reisirongide teenindamiseks rajatud jaam, kus toimub rongide vastuvõtmine ja ärasaatmine, marsruutide ettevalmistamine ning reisijate teenindamine. 
Eesti suurim reisijaam on Tallinnas asuv Balti Jaam.
Matanzas

Matanzas on linn Kuubal, Matanzase provintsi halduskeskus. Matanzas asub Kuuba põhjarannikul Matanzase lahe ääres, Havannast ligikaudu 80 km idas ja kuurortlinnast Varaderost umbes 35 km lääneedelas.
Läbi linna voolab kolm jõge (Rio Yumuri, San Juan ja Canimar). Matanzases on 17 silda, seetõttu kutsutakse linna "Sildade linnaks" ja "Kuuba Veneetsiaks". Matanzast on kutsutud ka "Kuuba Ateenaks".
Matanzas asutati 12. oktoobril 1693 ja kandis esialgu nime San Carlos and San Severino de Matanzas.
Matanzasest on pärit rumba.
Korbamütsik

Korbamütsik ("Mycena meliigena") on mütsikute perekonda kuuluv seen.
Ciego de Ávila

Ciego de Ávila on linn Kuuba keskosas, Ciego de Ávila provintsi halduskeskus.
Ciego de Ávila on asutatud 1840. aastal, linnaõigused sai 1877. aastal.
Provintsikeskuseks sai Ciego de Ávila 1975. aastal.
Sancti Spíritus

Sancti Spíritus on linn Kuuba keskosas, Sancti Spírituse provintsi halduskeskus.
Sancti Spíritus asutas konkistadoor Diego Velázquez de Cuéllar 1514. aastal. Praegusesse asukohta viidi linn üle 1522. aastal.
Linnas asub Parroquial Mayor, mis on Kuuba vanim kirik.
Enzenreith

Enzenreith on vald "(Gemeinde)" Austrias Alam-Austria liidumaal Neunkircheni ringkonnas.
Artemisa

Artemisa on linn Kuuba lääneosas, Artemisa provintsi halduskeskus. Artemisa asub Havannast ligikaudu 60 km lääneedelas ja Pinar del Ríost umbes 115 km idakirdes.
Artemisa on rajatud 1818. aastal. Linnaõigused sai Artemisa 1878. aastal.
2011. aastal sai Artemisa vastloodud Artemisa provintsi halduskeskuseks.
Feistritz am Wechsel

Feistritz am Wechsel on vald "(Gemeinde)" Austrias Alam-Austria liidumaal Neunkircheni ringkonnas.
San José de las Lajas

San José de las Lajas on linn Kuuba keskosas, Mayabeque provintsi halduskeskus. Linn asub Havannast ligikaudu 28 km kagus.
San José de las Lajas on asutatud 1778. aastal.
2011. aastal sai San José de las Lajas vastloodud Mayabeque provintsi halduskeskuseks.
Ivo Van Tamm

Ivo Van Tamm (sündinud 23. juunil 1996) on eesti korvpallur.
Pärnu Sadam tuli Eesti kossumeistriks ja Ivo Van Tamm oli edu üks peategelasi.
Ta on saanud oma nime Belgia kergejõustiklase Ivo Van Damme järgi.
Ta on 203 cm pikk.
Ivo Van Tamm on kahekordse olümpiapronksi Jüri Tamme poeg.
Cienfuegos

Cienfuegos on linn Kuubal, Cienfuegose provintsi halduskeskus. Cienfuegos asub Kuuba lõunarannikul Cienfuegose lahe ääres.
Cienfuegos on asutatud 1819. aastal. Linna esimesed asukad olid prantsuse immigrandid.
Cienfuegose ajalooline keskus kuulub alates 2005. aastast UNESCO maailmapärandi nimistusse.
Loomade süstemaatika

"Siin on esitatud retsentsete loomade klassifikatsioon alamhõimkonna tasemeni. Mainitud on ka tähtsamad klassid.
Santa Clara (Kuuba)

Santa Clara on linn Kuuba keskosas, Villa Clara provintsi halduskeskus. Santa Clara on suuruselt viies linn Kuubas.
Santa Clara on asutatud 1689. aastal.
28. detsembrist 1958 kuni 1. jaanuarini 1959 toimus Santa Clara lahing, mis tähendas Kuuba revolutsiooni lõplikku võitu. Mässuliste juht Santa Clara lahingus oli Che Guevara.
Santa Claras asub Che Guevara mausoleum ja mälestussammas.
Tavaline kamarlane

Tavaline kamarlane ("Einhornia crustulenta") on merelise päritoluga üheaastane sammalloomaliik.
Kirjeldus.
Tavalise kamarlase keha on koorikulaadne, valkjas ja võrkja lubitoesega ning kinnitunud substraadile. Substraadina kasutab ta makrofüüte, veeloomi (limused, tõruvähid) ja kive, mille ümber koloonia moodustab neid matina katvaid pindu. Koloonia loomikud võivad olla piklikud, ristkülikukujulised või ovaalsed, valkjat värvi, eraldatud üksteisest kitsaste soontega, nii et tekib võrkjas pind. Loomikute läbimõõt on u 0,5–0,3 mm ja nende pinda katab kolmveerandi ulatuses membraan ja ülejäänud lubjasisaldusega kilbike (gümnotsüst).
Levik.
Liik eelistab lainetuse eest varjatud kohti, kuid teda leidub ka mõõdukalt avatud merepiirkondades. Elab Läänemeres, Hollandi rannikuvetes, Põhjamere lõunaosas ja Vahemere lääneosas; leide on ka Ameerika Ühendriikidest ja Indiast. Kamarlast on leitud kõikjalt Eesti rannikumerest, välja arvatud kirderannikult.
Ökoloogia.
Kamarlane eelistab mesotroofset veekeskkonda, aga saab elada ka eutroofses vees. Liik on keskmise reostustundlikkusega. Ta on avarasoolaline ja talub soolsuse langemist kuni 2 promillini. Loom toitub hõljumist.
Calycina

Calycina on seltsi tiksikulaadsed kuuluv seente perekond.
Lasiobelonium

Lasiobelonium on seltsi tiksikulaadsed kuuluv seente perekond.
Incrucipulum

Incrucipulum on seltsi tiksikulaadsed kuuluv seente perekond.
Õie-Mai Laarman

Õie-Mai Laarman (sündinud Matveus; 25. mai 1942 Pärnu – 25. jaanuar 2024) oli eesti dissident.
Ta õppis Ehituskoolis nr 17 samal ajal Lagle Parekiga. 
Isiklikku.
Ta oli August Matveuse tütar.
Neodasyscypha

Neodasyscypha on seltsi tiksikulaadsed kuuluv seente perekond.